Heise marketing

**"heise marketing", SIA** (agrāk - "Latvijas Tālrunis", SIA) ir „Heise Gruppe” meitas uzņēmums Latvijā, kas nodrošina digitālā mārketinga risinājumus maziem un vidējiem uzņēmumiem, kā arī pārvalda un attīsta astoņus nozaru un specializētos medijus. 2025. gadā "heise marketing", SIA pakalpojumus izmanto vairāk nekā 8000 Latvijas uzņēmumu.

"Latvijas Tālrunis", SIA dibināts 1991. gada 27. decembrī. Pirmajos darbības gados uzņēmums specializējās telefonu grāmatu "Zaļās lapas" izdošanā, pakāpeniski aptverot kā Rīgu un Rīgas rajonu, tā citus Latvijas reģionus. Šajā laikā ik gadu izdotas vairāk nekā 30 dažādas telefonu grāmatas. Sadarbībā ar nozaru vadošajām asociācijām un pārraugošajām institūcijām daudznozaru telefonu grāmatu klāsts papildināts ar specializētajiem katalogiem, kas bija paredzēti kādai konkrētai tautsaimniecības nozarei vai uzņēmējdarbības veidam. 1996. gadā darbu sāka "Latvijas Tālrunis", SIA izveidotais biznesa uzziņu portāls zl.lv un uzziņu dienests ZL Hotline, kas vēlāk pārtop par 1180. Līdz ar zl.lv izveidi "Latvijas Tālrunis", SIA uzsāk piedāvāt pirmos digitālā mārketinga risinājumus mazajiem un vidējiem uzņēmumiem – biznesa profilus. Arvien papildinot drukāto izdevumu klāstu, paralēli tiek veidoti tiem piesaistīti interneta portāli, tostarp būvniecības medijs abc.lv (2006. gadā), Zaļo lapu zīmols pilseta24.lv (2006. gadā) un Latvijas veselības portāls medicine.lv (2010. gadā). Šobrīd uzņēmuma pārraudzībā ir astoņi specializētie un nozaru portāli, kuros atrodama plaša uzņēmumu datubāze, uzņēmumu biznesa profili un oriģinālsaturs.

2016. gadā "Latvijas Tālrunis", SIA paplašina digitālā mārketinga risinājumu piedāvājumu, nodrošinot mājaslapu izstrādi un uzturēšanu. Pakāpeniski pieejamo pakalpojumu klāstu papildina mājaslapu optimizēšana meklētājprogrammām (SEO), e-komercija, satura izstrādes pakalpojumi, maksas reklāmas internetā, video satura izveide un citi risinājumi. 

2025. gadā "Latvijas Tālrunis", SIA maina nosaukumu un pārtop par "heise marketing", SIA. 

Šobrīd "heise marketing", SIA piedāvā uzņēmumiem pilna spektra digitālo mārketingu, nodrošinot klātbūtni un atrodamību internetā, mājaslapas izveidi, uzturēšanu un optimizāciju, satura un reklāmas risinājumus, segmentēto datu atlasi un vizuālos risinājumus. "heise marketing", SIA pārstāvētais zīmols SyncMe ļauj ērti vienuviet pārvaldīt visus interneta biznesa profilus, savukārt cenu salīdzināšanas portālā cenueksperts.lv iespējams pārlūkot vairāk nekā 200 internetveikalu piedāvājumu, atrodot preces par izdevīgām cenām. "heise marketing", SIA tāpat arī uztur un attīsta astoņus interneta medijus – zl.lv, abc.lv, building.lv, medicine.lv, pilseta24.lv, balticexport.com, visaigimenei.lv un firmas.lv.

## "heise marketing", SIA pakalpojumi

### Lokālais biznesa profilu tīkls (LOC)
Apvienojot vienotā lokālā tīklā septiņus nozaru medijus – zl.lv, abc.lv, building.lv, medicine.lv, pilseta24.lv, balticexport.com un visaigimenei.lv – radīts Latvijā lielākais biznesa uzziņu tīkls. Izvietojot informāciju "heise marketing", SIA lokālajā biznesa profilu tīklā (LOC), proti, vienlaikus septiņos dažādos medijos, uzņēmumiem ir iespēja uzlabot atrodamību, stiprināt reputāciju, atrast jaunus klientus un piesaistīt apmeklētājus mājaslapai.

### Mājaslapu un e-komerciju izstrāde un uzturēšana
Pilna servisa mājaslapu izstrāde, nodrošinot tehniskos risinājumus, individuāli izstrādātu dizainu, unikālu saturu un vizuālos materiālus. Mājaslapas tiek veidotas atbilstoši SEO vadlīnijām, ievērojot vairāk nekā 50 kvalitātes rādītājus, tostarp rūpējoties par ātrdarbību un lietotājiem draudzīgu dizainu, kā arī uzraugot teksta kvalitāti. Izveidotajām mājaslapām tiek nodrošināts nepārtraukts serviss, veiktas korekcijas un uzlabojumi. Iespējama arī internetveikalu izveide uzņēmumiem, nodrošinot iespēju piedāvāt preces un pakalpojumus tiešsaistē.

### SEO – mājaslapas optimizēšana meklētājprogrammām
Mājaslapas iekšējā un ārējā optimizācija, uzlabojot tās pozīcijas Google un citās populārākajās meklētājprogrammās. Mājaslapas SEO audits, konkurentu analīze, uzņēmuma biznesa profila izveide LOC tīklā, SEO satura izveide un citi uzlabojumi.

### Satura SEO
Meklētājprogrammu prasībām atbilstoša satura izstrāde uzņēmuma mājaslapai un "Bloga" sadaļai. Unikāls, kvalitatīvs, viegli uztverams, aktuāls un noderīgs saturs, kas stiprina mājaslapas pozīcijas meklētājprogrammās un ļauj uzrunāt potenciālos klientus.

### Satura izveide sociālajiem tīkliem (Meta, LinkedIn)
Efektīva un profesionāla uzņēmuma komunikācija lielākajos sociālajos tīklos – Facebook, Instagram un LinkedIn. Publikāciju plāna izstrāde un saskaņošana, mērķauditorijas atlase, satura izveide un publicēšana, sasniegto rezultātu analīze un ieteikumi.

### Maksas reklāma Meta Ads un Google Ads
Dažāda veida un formāta reklāmas Facebook, Instagram un Google – iespēja ātri un efektīvi sasniegt uzņēmuma mērķauditoriju, uzrunāt personas, kas meklē konkrēto preci vai pakalpojumu, vai piesaistīt jaunus klientus. Reklāmas satura izveide, precīza reklāmas mērķēšana, budžeta piesaiste, rezultātu mērīšana un optimizēšana.

### Reklāmas video izveide
Uzņēmuma video izveide mājaslapai un sociālajiem tīkliem. Iespēja piesaistīt auditoriju, palielināt uzņēmuma redzamību, efektīvi nodot informāciju un palielināt atrodamību. Video iespējams uzņemt dažādos formātos un atšķirīgā garumā.

### SyncMe biznesa profilu pārvaldība
SyncMe ļauj vienuviet ērti pārvaldīt visus uzņēmuma biznesa profilus, piemēram, profilu Facebook, Instagram, Google, TripAdvisor, Foursquare, Apple Maps un citur. Ar SyncMe iespējams administrēt profilu saturu, veikt izmaiņas, atbildēt uz klientu atstātajām atsauksmēm un ievietot saturu sociālajos tīklos. Šeit pieejama arī profilu statistika un detalizēts pārskats par atslēgvārdiem.

### Cenu salīdzināšanas portāls cenueksperts.lv
Jaunas paaudzes cenu salīdzināšanas platforma, kas ļauj ērti pārlūkot interneta veikalu piedāvājumu un atrast vajadzīgās preces par izdevīgām cenām. Platformai pastāvīgi pievienojas arvien jauni interneta veikali, un šobrīd tajā izvietotas jau vairāk nekā seši miljoni preču.

### firmas.lv segmentēto datu atlase
Plašākā juridisko un konsolidēto Latvijas uzņēmumu datubāze, kur atrodama detalizēta informācija par aktīvajiem un likvidētajiem Latvijas uzņēmumiem, to filiālēm, iestādēm, organizācijām, ārvalstu uzņēmumu pārstāvniecībām un amatpersonām. Datu integrācija sistēmās, izmaiņu monitorings, dokumenti no oficiālajiem reģistriem un cita noderīga informācija.

## "heise marketing", SIA mediji

### zl.lv
Biznesa uzziņu portāls, kur vienkopus atrodama apjomīga datubāze ar visiem Latvijas uzņēmumiem, to piedāvātajiem produktiem un pakalpojumiem. Pateicoties sadarbībai ar Uzņēmumu reģistru, portālā atrodama aktuāla un drošticama informācija, aptverot visas Latvijas uzņēmējdarbības nozares. zl.lv ik mēnesi apmeklē vidēji 170 tūkstoš lietotāju.

### medicine.lv
Latvijas lielākais veselības portāls kā nozares profesionāļiem, tā ikkatram, kas rūpējas par savu veselību. Apjomīga rakstu datubāze, aktuālās ziņas, ekspertu atbildes uz lasītāju jautājumiem, grūtniecības kalendārs, produktu testi un informācija par nozares uzņēmumiem. medicine.lv ik mēnesi apmeklē vidēji 385 tūkstoši lietotāju.

### abc.lv
Vadošais būvniecības nozares medijs jomas profesionāļiem un būvniecības entuziastiem. Profesionāļu padomi, nozares jaunumi, apjomīga padomrakstu datubāze dati, ekspertu atbildes uz lasītāju jautājumiem, aktuālās būvniecības izmaksas, sertificēto speciālistu saraksti un dati par nozares uzņēmumiem. abc.lv ik mēnesi apmeklē vidēji 66 tūkstoši lietotāju.

### building.lv
Būvniecības medijs ikkatram, kas vēlas labiekārtot savu mājokli un apkārtējo vidi. Rakstu datubāze, informācija par nozares TOP uzņēmumiem un nozares vadošais forums, kura lietotāji ik dienas dalās padomos un veido diskusijas par būvniecību un remontdarbiem. building.lv ik mēnesi apmeklē vidēji 53 tūkstoši lietotāju.

### pilseta24.lv
Pilsētu informācijas tīkls, ko veido 31 reģionu portāls, aptverot visu Latvijas teritoriju. Informācija par konkrētā reģiona aktualitātēm, tūrisma iespējām un uzņēmumiem. Populārākie tūrisma objekti katrā reģionā, to kontaktinformācija un koordinātas, uzņēmumu kartes. pilseta24.lv ik mēnesi apmeklē vidēji 95 tūkstoši lietotāju.

### balticexport.com
Plaša datubāze ar eksportējošajiem uzņēmumiem Baltijas teritorijā, uzņēmējdarbību atbalstošās organizācijas un potenciālie sadarbības partneri visā pasaulē. balticexport.com ik mēnesi apmeklē vidēji 11 tūkstoši lietotāju.

### visaigimenei.lv
2024. gada nogalē lokālajam biznesa profilu tīklam (LOC) pievienojās jauns dzīvesstila portāls, kur sev ko aktuālu un noderīgu atradīs ikviens ģimenes loceklis. Vērtīgi padomraksti, aktualitātes un uzņēmumu datubāze. visaigimenei.lv ik mēnesi apmeklē vidēji 9 tūkstoši lietotāju.

### firmas.lv
Latvijas juridisko un faktisko uzņēmumu datubāze. Uzņēmēju palīgs izpētei, plānošanai un citiem vadības procesiem, kā arī vērtīgs instruments ikvienam, kas meklē informāciju par Latvijas uzņēmumiem. firmas.lv ik mēnesi apmeklē vidēji 272 tūkstoši lietotāju.

## "heise marketing", SIA vēsture faktos

### 1991. gads
Tiek dibināts "Latvijas Tālrunis", SIA.

### 1996. gads
Tiek atklāts biznesa uzziņu portāls zl.lv.

Darbību sāk pirmais "Latvijas Tālrunis", SIA uzziņu dienests.

Nāk klajā pirmais "Medicīnas katalogs", šis nosaukums saglabājas līdz 2010. gadam.

Klientiem tiek piedāvātie pirmie digitālā mārketinga risinājumi – biznesa profili portālā zl.lv.

### 1999. gads
Nāk klajā pirmais "Latvijas Reklāmas gadagrāmatas izdevums".

Nāk klajā pirmais „ABC būvniecības katalogs”.

### 2002. gads
Pēc Rīgas Domes lūguma tiek veidotas ikgadējās „Rīgas Domes telefonu grāmatas".

### 2006. gads
Sāk darboties būvniecības kataloga ABC interneta versija – abc.lv.

Uzsāk darbu Zaļo lapu zīmols pilseta24.lv.

### 2009. gads
Tiek uzsākts projekts "BalticExport.com", kurš ir pieejams gan drukātā veidā, gan interneta vietnē balticexport.com.

### 2010. gads
Sāk darboties Latvijas veselības portāls medicine.lv.

### 2011. gads
Izdevums "Medicīnas katalogs" nosaukums tiek mainīts – "Veselības gadagrāmata".

Nāk klajā "Veselības gadagrāmatas" pielikums – "Medicīnas rokasgrāmata".

Sadarbībā ar karšu izdevniecību "Jāņa sēta" sāk izgatavot "Latvijas pilsētu un novadu kartes".

### 2012. gads
Sadarbībā ar ziņu aģentūru LETA un firmas.lv klajā nāk pirmais "Latvijas biznesa gada pārskata" izdevums.

### 2016. gads
Tiek izstrādāta pirmā mājaslapa klientam.

### 2017. gads
"Latvijas Tālrunis", SIA iegādājas būvniecības portālu building.lv. 

### 2018. gads
Digitālā mārketinga pakalpojumu klāsts paplašinās – klientiem tiek nodrošināti satura un reklāmas pakalpojumi.

### 2020. gads
Noslēgta sadarbība ar globālo digitālās klātbūtnes un datu pārvaldības platformu Yext, kas Latvijas tirgū ieviesta ar nosaukumu SyncMe.

### 2022. gads
Apvienojot sešus "Latvijas Tālrunis", SIA portālus, tiek izveidots lokālais biznesa profilu tīkls (LOC).

### 2023. gads
Sadarbībā ar lielāko cenu salīdzināšanas portālu Vācijā guenstiger.de tiek izveidots Latvijas cenu salīdzināšanas portāls cenueksperts.lv.

### 2024. gads
Lokālajam biznesa profilu tīklam (LOC) pievienojas jauns dzīvesstila portāls visaigimenei.lv.

### 2025. gads
"Latvijas Tālrunis", SIA maina nosaukumu un pārtop par "heise marketing", SIA.

## Ārējās saites
### "heise marketing", SIA uzturētas ārējās saites
* "heise marketing", SIA mājaslapa
* Biznesa uzziņu portāls zl.lv
* Latvijas lielākais veselības portāls medicine.lv
* Būvniecības portāls abc.lv
* Būvniecības portāls building.lv
* Pilsētu informācijas tīkls pilseta24.lv 
* Eksporta portāls balticexport.com
* Dzīvesstila portāls visaigimenei.lv
* Latvijas juridisko un faktisko uzņēmumu datubāze firmas.lv
* Biznesa profilu pārvaldība SyncMe
* Cenu salīdzināšanas portāls cenueksperts.lv